ఇంటి దొంగని ఈశ్వరుడు కూడా పట్టుకోలేడంటారు. అయితే హైదరాబాద్ పోలీసులు పట్టేశారు. చిరంజీవి ఇంట్లో గత 10 సంవత్సరాలుగా ఎంతో నమ్మకంగా ఉంటూ అందివచ్చినప్పుడల్లా అనుమానం రాకుండా చోరీ చేస్తున్న చెన్నయ్యను పోలీసులు పట్టుకున్నారు. ఇటీవల చిరంజీవి ఇంట్లో 2 లక్షలు పోయాయంటూ ఓ వార్త హల్చల్ చేసిన విషయం తెలిసిందే. ఆ డబ్బు కొట్టేసి పరారీలో ఉన్న చెన్నయ్యను పోలీసులు అరెస్ట్ చేశారు.జూబ్లీహిల్స్, రోడ్ నెంబర్ 25లోని చిరంజీవి ఇంట్లో పని చేస్తున్న చెన్నయ్య అనే వ్యక్తి, చిరంజీవి మేనేజర్ గంగాధర్ రావు ఆఫీసు ఖర్చుల నిమిత్తం 4 లక్షల రూపాయలను తెచ్చి ఇంట్లో పెట్టగా, అందులో నుండి 2 లక్షలను చెన్నయ్య అపహరించి పరారయ్యాడు. దీంతో విషయం తెలుసుకున్న గంగాధర్ వెంటనే పోలీసులకు విషయం చెప్పగా పరారీలో ఉన్న చెన్నయ్యను పోలీసులు పట్టుకుని, అతని వద్ద ఉన్న లక్షన్నర రూపాయలను రికవరీ చేశారు. మరో 50 వేలను అతను విలాసాలకు ఖర్చు చేసినట్లుగా పోలీసులు తెలిపారు. అయితే ఈ రెండు లక్షలే కాకుండా ఇప్పటి వరకు సుమారు 15 లక్షల వరకు చెన్నయ్య.. చిరు ఇంట్లో అపహరించినట్లుగా విచారణలో తెలిపినట్లుగా తెలుస్తోంది.
inti dongani eshwarudu kuudaa pattukoledantaru. ayithe hyderabad poliisulu pattesaaru. chiranjeevi intlo gatha 10 samvatsaraalugaa entho nammakamgaa untuu andivachinappudalla anumanam rakunda chori chestunna chennayyanu poliisulu pattukunnaru. iteevala chiranjeevi intlo 2 lakshalu poyayantu oo vaarta halchal chesina vishayam telisinde. aa dabbu kottesi paraariiloo unna chennayyanu poliisulu arest chesaru.jublehils, rod nembar 25loni chiranjeevi intlo pani chestunna chennayya ane vyakti, chiranjeevi manager gangadhar raavu aafiisu kharchula nimittam 4 lakshala roopaayalanu tecchi intlo pettagaa, andulo nundi 2 lakshalanu chennayya apaharinchi pararayyadu. deentho vishayam telusukunna gangadhar ventane polisulaku vishayam cheppagaa paraariiloo unna chennayyanu poliisulu pattukuni, athani vadda unna lakshannara roopaayalanu rikavari chesaru. maro 50 velanu atanu vilaasaalaku kharchu chesinatlugaa poliisulu telipaaru. ayithe ee rendu lakshale kakunda ippati varaku sumaru 15 lakshala varaku chennayya.. chiru intlo apaharinchinatlugaa vichaaranalo telipinatlugaa telustondi.